Diari Oficial de la Generalitat Valenciana


Sumari del DOGV 6017, del 20-05-2009 (2009/4679)

Judici verbal (desnonament per falta de pagament) 001299/2008. Notificació de la sentència a Juan Luis Santa-Daria Alonso.
--------------------------------------------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4679


Data del document
:   23-03-2009

Organisme emissor
:   Jutjat de Primera Instància Número 19 de València

Tipus de document
:   Edicte

Descriptors 

:   * sistema judicial

Judici verbal (desnonament per falta de pagament) 001299/2008. Notificació de la sentència a Juan Luis Santa-Daria Alonso. [2009/4679]  
Demandant: Elvira Peñalver Herrero  
Procurador: José Sapiña Baviera.  
Demandat: Juan Luis Santa-Daria Alonso  
Eva María Murciano Vicente, secretaria del Jutjat de Primera Instància número 19 de València, fa saber:  
Que en este Jutjat se segueix procediment de judici verbal (desnonament per falta de pagament) 001299/2008, a instàncies d'Elvira Peñalver Herrero contra Juan Luis Santa-Daria Alonso.  
En el judici a què es fa referència s'ha dictat la resolució el text de la qual, literalment, diu així:  
«Expedient civil número 1299/2008  
Jutjat de Primera Instància número 19 dels de València  
Sentencia número 243/2008  
València, 18 de desembre de 2008  
Jesús L. Rojo Olalla, magistrat jutge del Jutjat de Primera Instància número 19 de València, ha vist les presents actuacions de judici verbal seguides davant este tribunal amb el número 1299/2008 a instàncies d'Elvira Peñalver Herrero, proveïda del document nacional d'identitat número 07767083N, representada pel procurador dels tribunals José Sapiña Baviera i assistida pel lletrat Enrique Fabado Valero, contra Juan Luis Santa-Daria Alonso, proveït del document nacional d'identitat número 59778391M, declarat en rebel·lia, el qual estava citat de manera personal el dia 29 d'octubre de 2008, al seu domicili de València, carrer del Monestir de Poblet, 42. S'han exercit, de forma acumulada, acció de resolució de contracte d'arrendament de vivenda, per falta de pagament de renda, i acció per al compliment d'obligació contractual de pagament de renda. Resulta,  
Antecedents dels fets  
1. En data 18 de setembre de 2008, es va presentar la demanda de judici verbal, l'àmbit subjectiu i la naturalesa d'acció exercida del qual consten descrits a l'encapçalament. A la petita es va sol·licitar la resolució del contracte d'arrendament subscrit en data 6 de juny de 2008 entre els litigants, amb referència a l'immoble destinat a vivenda i situat a València, al carrer del Monestir de Poblet, número 42, 19a, amb el consegüent llançament atesa la manca de desallotjament voluntari, i la condemna del senyor Santa-Daria Alonso a pagar a la part arrendadora la quantitat de 1.000 euros més les quantitats que es deguen fins al moment del llançament efectiu o del voluntari abandonament de l'immoble, amb els interessos i les costes.  
Sobre això, el procurador de l'actor va indicar l'existència de l'esmentat arrendament, i va resultar que l'inquilí no ha pagat la renda dels mesos d'agost i setembre, a raó de 500 euros al mes.  
2. Admesa la demanda a tràmit i assenyalada la vista, sols hi va acudir la senyora Peñalver. El demandat va ser declarat en rebel·lia.  
La defensa de la senyora Peñalver va ratificar la demanda i va ampliar el descobert de renda fins als 2.083,38 euros com a resultat de l'acumulat dels mesos d'octubre i novembre de 2008, més dos rebuts d'aigua per un import de 13,43 euros cada un, segons les factures de 4 de setembre i 6 de novembre, ambdues de 2008, i 56,52 euros de consum elèctric, en el període de 30 de juliol a 30 de setembre.  
Pel fet d'haver-ho sol·licitat, es va practicar la prova documental per reproducció dels adjuntats a la demanda, i van quedar les actuacions concloses per a resolució.  
Fets provats  
Únic. Els de la demanda i l'ampliació, reproduïts més amunt, i que resulten de la documental adjuntada a les actuacions i no impugnada, que té l'eficàcia de la prova dels articles 319 i 326 de la Llei d'Enjudiciament Civil, amb els quals es ratifica la tesi de la part actora, sense que la demandada haja efectuat cap al·legació en contrari sobre la realitat de la relació d'arrendament, amb l'obligació econòmica que en resulta, ni sobre la possible extinció del crèdit derivat del títol d'arrendament.  
Fonaments de dret  
1. Són aplicables els articles 1.258 i 1.555 del Codi Civil, i 27 de la Llei d'Arrendaments Urbans de 1994, pel que fa a la procedència de la reclamació de pagament d'arbitri d'arrendament i de quantitats assimilades i així convingudes en el contracte, i respecte de d'extinció de la relació per manca de pagament de la contraprestació econòmica. També és aplicable l'article 1101 del Codi Civil sobre l'obligació de reparació econòmica de la mora en la devolució de l'immoble des de la resolució del contracte, i a raó d'una mensualitat de renda per cada mes que transcórrega, amb el prorrateig en aquella part que no s'arribe a completar.  
2. En aplicació de l'article 394 de la Llei d'Enjudiciament Civil, resulta la condemna, en costes, del demandat.  
Dispositiva  
Estime de forma íntegra la demanda interposada per José Sapina Baviera, procurador dels tribunals, que actua en nom i representació de María Elvira Peñalver Herrero, contra Juan Luis Santa-Daria Alonso i:  
I. Declare resolt el contracte d'arrendament subscrit en data 6 de juny de 2008 entre els litigants, que recau sobre l'immoble destinat a vivenda situat a València, carrer del Monestir de Poblet, número 42, 19a. El demandat queda requerit per al desallotjament immediat amb l'advertència de llançament que s'executarà, si cal, el dia 19 de gener de 2009, a les 10.00 hores. D'això, el senyor Santa-Daria Alonso ja n'està assabentat.  
II. Condemne el senyor Santa-Daria Alonso a pagar a la senyora Peñalver Herrero la suma de dos mil vuitanta-tres euros i trenta-vuit cèntims de principal, més les quantitats que es reporten d'avui en avant i fins al llançament o desallotjament voluntari de l'immoble, a raó d'una mensualitat de renda per cada mes transcorregut o, si n'és el cas, a la part equivalent, més els interessos des de la sentència.  
III. I condemne el senyor Santa-Daria Alonso al pagament de les costes originades en la instància a la senyora Peñalver Herrero.  
Notifiqueu la present resolució a les parts i els feu saber que no és ferma i que contra esta resolució s'hi pot interposar un recurs d'apel·lació davant l'Audiència Provincial de València, per a la qual cosa disposa d'un termini de cinc dies des de la recepció, el qual es plantejarà mitjançant un escrit en la forma deguda adreçat al Jutjat, on s'anuncie la preparació de la impugnació amb la indicació expressa que es tracta d'esta resolució i dels pronunciaments que són objecte de recurs.  
Que el secretari expedisca una testimoniança de la present resolució, la qual s'unirà a les actuacions en què es va dictar, i duga l'original al llibre de sentències (segons el que establix l'article 265 de la Llei Orgànica del Poder Judicial).  
Esta és la meua sentència, dictada en primera instància; que pronuncie, mane i firme; en done fe».  
Diligència de publicació: la sentència anterior la va llegir el mateix jutge que la va dictar mentre celebrava audiència pública, de la qual cosa, jo, el secretari, en done fe.  
I perquè valga de notificació en la forma deguda, amb la prevenció dels recursos expressats en l'esmentada resolució a la part demandada, que es troba en parador desconegut, Juan Luis Santa-Daria Alonso, d'acord amb el que disposa l'article 164 de la Llei d'Enjudiciament Civil, s'expedeix el present edicte.  
València, 23 de març de 2009.- La secretaria judicial: Eva María Murciano Vicente.